GUS+Mind+the+gap

Funksjoner Underground - Mind the Gap

 * “Mind the gap”** står skrevet på alle undergrunnsstasjoner i London. Når det står der, så betyr det at du skal være klar over og passe deg for avstanden mellom plattformen og selve vognen når du går på og av toget. Når vi bruker det her i dette læreverket, tenker vi på noe av det samme. Det er viktig i matematikken å passe seg for å få for mange hull (gaps) i kunnskapen. Hvis du har huller blir det vanskelig å komme seg videre, og lære mer. Tenk deg at det er flere huller i et jernbanespor, dersom det er det, stopper toget opp, det kommer ikke videre. Det er også derfor vi har kalt læreverket Funksjoner Underground. Vi går underground, vi går i dybden slik at det blir enklere å forstå temaet funksjoner, og gjennom denne forståelsen vil vi kunne unngå å få huller i kunnskapen.

Funksjoner Underground er laget for å gi deg dypere forståelse av funksjoner. Ved å jobbe med oppdragene i vår Funksjons Underground har vi tro på at du vil få bedre forståelse for hva funksjoner kan være. Mange av oppdragene baserer seg på at du utforsker egenskaper ved funksjoner og måten funksjoner kan vises på.

En læreplan er vedtatt av Stortinget og bestemmer målene for hva alle elever i Norge skal kunne. I læreplanen for matematikk er et av målene under hovedområde Funksjoner at du skal kunne //”lage, på papiret og digitalt, funksjonar som beskriv numeriske samanhengar og praktiske situasjonar, tolke dei og omsetje mellom ulike representasjonar av funksjonar, som grafar, tabellar, formlar og tekst”//. Oppdragene på denne siden vil trene deg i dette. Du skal lage grafer, formler eller funksjonsuttrykk som vi kaller det, tekstsituasjoner og verditabeller som alle 4 framstiller den samme funksjonen, men på forskjellig måte.


 * Her er noen spørsmål til teksten:**

• Hva sier læreplanen at du skal lære om Funksjoner? • Hvilke måter skal du kunne fremstille funksjoner på? • Hvorfor heter læremiddelet Funksjoner Underground? • Hva tror du vi mener med at du i dette læremiddelet skal gå ”underground?